［碑文］　　故清诰授光禄大夫、头品顶载赏载花翎、署浙江提学使司提学使、侯官郭公墓表：　　诰授奉政大夫、保送御史同知衔、河南汤阴县知县、济宁许锺璐撰文。　　诰授通议大夫、赐进士出身、实录馆纂修功臣馆纂修国史馆协修翰林院编修弼德院参议、易水陈云诰书丹。　　公讳则沄，字啸麓，号蛰云，福建侯官人。其先世唐汾阳忠武王，咸通中支祖讳嵩者，避黄巢之乱，始入闽。曾祖柏荫公，在咸同间，以翰林历抚吴楚，总制两湖。祖式昌公，以孝廉仕至浙江按察使，有惠政，人称为郭佛。考曾炘公，以翰林久直枢廷，历官典礼院掌院学士、太